Tarjoajan vakuutus pakotteista

Euroopan unioni ja/tai YK on asettanut ja saattaa tulevaisuudessa asettaa pakotteita lainsäädännössään ja/tai toimielintensä päätöksillä. Toimittaja vakuuttaa, että

a) edellä tarkoitettuja pakotteita ei ole asetettu

- Toimittajalle,

- Toimittajan hallinto-, johto- tai valvontaelimen jäsenille tai määräys-, edustus-, päätös- tai valvontavaltaa käyttäville henkilöille,

- Toimittajan välittömille tai välillisille omistajille,

- sellaisille alihankkijoille, jotka osallistuvat tämän sopimuksen mukaisten tuotteiden tai palvelujen toimittamiseen,

- kyseisten alihankkijoiden hallinto-, johto- tai valvontaelimen jäsenille tai määräys-, edustus-, päätös- tai valvontavaltaa kyseissä alihankkijoissa käyttäville henkilöille eikä

- kyseisten alihankkijoiden välittömille tai välillisille omistajille,

b) Toimittaja ilmoittaa välittömästi Liikenne- ja viestintävirastolle, jos pakotteita asetetaan yhdellekään a) kohdassa tarkoitetulle taholle ja

c) tämän sopimuksen mukainen toiminta tai Toimittajan ja sen alihankkijoiden tuottamien tuotteiden tai palvelujen käyttö ei riko edellä mainittuja pakotteita.

Toimittaja antaa pyynnöstä viipymättä Liikenne- ja viestintävirastolle tiedot välittömistä tai välillisistä omistajistaan, alihankkijoistaan ja muista edunsaajistaan. Lisäksi Toimittaja sitoutuu ilmoittamaan viipymättä Liikenne- ja viestintävirastolle, jos hankintaan liittyvät suoritukset voivat välillisesti tai välittömästi päätyä pakotteiden kohteena olevalle taholle.

Euroopan unionin neuvosto on 8.4.2022 muuttanut 31.7.2014 (2014/512/YUTP) tehtyä päätöstä siten, että ”kielletään julkisia hankintoja koskevien direktiivien soveltamisalaan kuuluvien julkisia hankintoja koskevien sopimusten tai käyttöoikeussopimusten tekeminen tai niiden täytäntöönpanon jatkaminen, kun toisena osapuolena on:

1) Venäjän kansalainen tai Venäjälle sijoittautunut luonnollinen henkilö tai oikeushenkilö, yhteisö tai elin;

2) oikeushenkilö, yhteisö tai elin, jonka omistusoikeuksista tämän kohdan 1 alakohdassa tarkoitettu

yhteisö omistaa suoraan tai välillisesti yli 50 prosenttia; tai

3) 1 tai 2 kohdassa tarkoitetun yhteisön puolesta tai johdolla toimiva luonnollinen henkilö tai oikeushenkilö, yhteisö tai elin, myös silloin kun niillä on yli 10 prosentin osuus kyseisen sopimuksenarvosta tai niistä alihankkijoista, tavarantoimittajista tai yksiköistä, joiden voimavaroja käytetään hyväksi julkisia hankintoja koskevissa direktiiveissä tarkoitetulla tavalla.”

Toimittaja vakuuttaa, että toimittajaa tai sen yllä tarkoitettua edunsaajaa ei rasita yllä kohdissa 1-3 tarkoitettu seikka.

Toimittaja antaa pyynnöstä viipymättä Liikenne- ja viestintävirastolle tiedot välittömistä tai välillisistä omistajistaan, alihankkijoistaan ja muista edunsaajistaan. Lisäksi Toimittaja sitoutuu ilmoittamaan viipymättä Liikenne- ja viestintävirastolle, jos hankintaan liittyvät suoritukset voivat päätyä 1-3 kohdassa tarkoitetuille tahoille.

Paikka ja päiväys

\_\_\_\_\_\_\_\_\_\_\_\_\_\_\_\_\_

Allekirjoitus

­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_